
Produktion og anvendelse af celler og væv (SoHO) samt cellulær terapi (4 dage) 
Placering i uddannelsen
Afholdes hvert 3. år
Kursets varighed
4 dage
Kursets formål
Kurset omhandler anvendelse af Substances of Human Origin (SoHOs), med fokus på celler og væv samt advanced therapy medicinal products (ATMP), herunder genterapi, cellulær terapi og vævsterapi. Ved kurset gennemgås forskellige typer af cellulær terapi (stamcelle og non-stamcelle baserede) som anvendes til at behandle cancer og andre former for immunsygdomme, samt inden for regenerativ medicin. Fokus vil være på etablerede terapier herunder kliniske aspekter, som immunrekonstitution, akutte komplikationer og senfølger, men også nye og fremtidige behandlingsmuligheder vil blive omtalt. Udredning og udvælgelse af allogene donorer i henhold til helbredstilstand og kontraindikationer/bivirkninger ved forskellige celleudtagningsmetoder samt opfølgning gennemgås. 
Transplantation af væv som fx knogler, kar og fæces mikrobiom bliver nævnt. Kurset giver endvidere indsigt i analyser, metoder og kvalitetssikring, herunder God fremstillingspraksis (GMP), i forbindelse med fremstilling af cellulære terapi produkter. Der informeres om lovgivning på området og om biobanker. 

Kursets metoder
Kursusdagene er en blanding af forelæsninger og gruppearbejde/workshops hvor der arbejdes med dagens emner. Gruppearbejderne tager udgangspunkt i cases og faciliteres af en af kursets undervisere. I forbindelse med forelæsningerne vil der være mulighed for diskussion med deltagelse af læger fra flere forskellige specialer indenfor emnekredsen.

Kursets læringsmål
· Viden om SoHos med fokus på celler og væv
· Kendskab til lovgivning, kvalitetssikring/GMP samt akkreditering på området
· Opnå klinisk viden om allogen SCT, autolog-HDT og ATMP
· Vejlede klinikere i praktisk anvendelse af SoHos 
· Kunne udføre klinisk donorevaluering, clearing og opfølgning af allogene stamcelledonorer
· Kendskab til ATMP, anvendelsesmuligheder og KIAs rolle
· Kendskab til anvendte metoder ved fremstilling af celleprodukter, herunder specialprocedurer og ATMP-fremstilling



Kursusmateriale, herunder forslag til litteratur
Kursisterne modtager et kursusprogram samt forslag til relevant litteratur et par uger forud for kursusstart. 
Forberedelse
Kursisterne modtager et forslag til litteratur, hvor det fremgår hvad kursisten med fordel kan have læst forud for kursusstart for at være optimalt forberedt. Herudover modtager kursisterne et oplæg til forberedelse med henblik på aktiv deltagelse i kursets workshops.
Evaluering
Efter kurset udsendes et link til en skriftlig evaluering.
Kurset attesteres i den elektroniske logbog.
Delkursusledere og muligheder for kontakt

